钦定古今图书集成/明伦汇编/闺媛典/第179卷 > 黄氏女
## 钦定古今图书集成/明伦汇编/闺媛典/第179卷 > 黄氏女

按《南海县志》：“黄氏女，许字吴嗣聪。聪亡，女痛悼，欲奔
丧，父母不许，听衰服三年。将别许，女遣人白吴母，愿
死。吴母哀其言，偕诸妇往慰之。女即辞父母，素服布
履，随吴母归。遍谒毕，诣聪墓大恸，旁观俱为动容。吴
家贫，女茹苦纺绩以给，事聪父母甚孝，足不逾阈，三
十馀年，以处女终。”